Legal Document

Category: 34

Text:
93α. ΝΟΜΟΣ υπ΄ αριθ. 106 της 7-18 Αυγ. 1975 (ΦΕΚ Α΄ 171) Περί των Ταγμάτων Αριστείας Άρθρον 1 1.Τάγματα Αριστείας είναι τα απαρτιζόμενα εκ προσώπων τιμηθέντων ή τιμωμένων υπό της Πολιτείας δι΄ επιδειχθείσαν αρετήν και δικαιουμένων να φέρουν διακριτικά του Τάγματος και του βαθμού των διάσημα. 2.Τα εν Ελλάδι αναγνωριζόμενα Τάγματα Αριστείας είναι κατά ιεραρχικήν τάξιν τα εξής τέσσερα:α)το Τάγμα του Σωτήρος, β) το Τάγμα της Τιμής γ) το Τάγμα του Φοίνικος και δ)το Τάγμα της Ευποιΐας. 3.Αρχηγέτης απάντων των Ταγμάτων, είναι ο εκάστοτε Πρόεδρος της Δημοκρατίας, εις τον οποίον ανήκει και η εξουσία εντάξεως εις ταύτα και απονομής των οικείων διασήμων δια Δ/τος εκδιδομένου προτάσει του Υπουργού επί των Εξωτερικών. Άρθρον 8 Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. Σελ. 96(δ) Τεύχος     Σελ.       Άρθρον 2 1.Η ένταξις εις Τάγμα Αριστείας και η απονομή των οικείων διασήμων, αποτελούν αναγνώρισιν και επιβράβευσιν εξαιρέτων προς την Πατρίδα Υπηρεσιών ή εξόχου επιδόσεως εις οιονδήποτε τομέα της δημόσιας ζωής, τας επιστήμας, τα γράμματα, τας τέχνας, την γεωργίαν, την βιομηχανίαν, το εμπόριον και την ναυτιλίαν ή ιδιαζούσης δραστηριότητος ευποιΐας. 40.Α.α.86-93α Νομοθεσία Υπουργείου Εξωτερικών 2.Αλλοδαποί, δύνανται να τιμηθώσι δι΄ εντάξεως εις Τάγμα Αριστείας και απονομής των οικείων διασήμων, δια την έξοχον προσωπικήν αξίαν των ή την διακεκριμένην θέσιν των και τον εκδηλωθέντα φιλελληνισμόν των. Άρθρον 3 1.Το Τάγμα του Σωτήρος, το Τάγμα του Φοίνικος και το Τάγμα της Ευποιΐας ρυθμίζονται υπό της περί ενός εκάστου τούτων κειμένης προ του Ν.Δ. 179/73 «περί των Ταγμάτων Αριστείας» ειδικής νομοθεσίας εφ΄ όσον δεν τροποποιείται δια του παρόντος νόμου, επαναφερομένης δυνάμει του παρόντος εν ισχΰι. 2.Το Τάγμα της Τιμής, δεύτερον κατά την ιεραρχικήν τάξιν, περιλαμβάνει πέντε (5) βαθμούς, κατά την ακόλουθον κατιούσαν σειράν: -του Μεγαλοσταύρου -του Ανωτέρου Ταξιάρχου -του Ταξιάρχου -του Ιππότου του Χρυσού Σταυρού και -του Ιππότου του Αργυρού Σταυρού. 3.Ο τύπος των διασήμων εκάστου Τάγματος (και απάντων των βαθμών αυτού), ο τρόπος του φέρειν αυτά, τα χρώματα και το πλάτος των ταινιών, καθορίζονται δια Προεδρικών Διαταγμάτων, εκδιδομένων προτάσει του Υπουργού επί των Εξωτερικών. Οι ήδη τετιμημένοι δικαιούνται να φέρουν τα απονεμηθέντα αυτοίς διάσημα. Άρθρον 4 1.Το Τάγμα Γεωργίου του Α΄ καταργείται. Όπου εις την κειμένην νομοθεσίαν προβλέπεται ένταξις εις το Τάγμα τούτο και απονομή διασήμων αυτού, δύναται να γίνεται ένταξις εις το Τάγμα Τιμής και απονομή των διασήμων του Τάγματος τούτου. 2.Οι εντεταγμένοι εις το καταργούμενον Τάγμα Γεωργίου του Α΄ εξακολουθούν να φέρουν τα απονεμηθέντα αυτοίς διάσημα του Τάγματος τούτου. Άρθρον 5 1.Ουδεμία χρηματική καταβολή υφ΄ οιανδήποτε μορφήν απαιτείται εκ μέρους των τιμωμένων, δια την ένταξιν αυτών εις Τάγμα Αριστείας και την απονομήν αυτοίς των διασήμων. Διατάξεις της κειμένης νομοθεσίας προβλέπουσαι καταβολήν τελών ή της δαπάνης κατασκευής των διασήμων, καταργούνται. 2.Οι τετιμημένοι ή εφεξής τιμώμενοι δια της εντάξεώς των εις Τάγμα Αριστείας, δικαιούνται να φέρουν εφ΄ όρου ζωής τα απονεμηθέντα ή απονεμόμενα αυτοίς διάσημα του οικείου Τάγματος,  εκπίπτοντες του δικαιώματος τούτου και διαγραφόμενοι εκ του μητρώου του Τάγματος μόνον εις τας υπό του Ποινικού Κώδικος ή άλλων νόμων προβλεπομένας περιπτώσεις ή συνεπεία αποφάσεως του παρά τω Υπουργείω Εξωτερικών Συμβουλίου των Ταγμάτων Αριστείας ένεκεν συμπεριφοράς αυτών τόσον μειωτικής της υπολήψεώς των, ώστε η διατήρησις της προσγενομένης εις αυτούς τιμής και η ανάρτησις των απονεμηθέντων διασήμων να προκαλή κοινήν δυσφορίαν και θίγη το γόητρον του Τάγματος. Εις περιπτώσεις εκπτώσεών των, κατά τ΄ ανωτέρω υποχρεούνται ούτοι να επιστρέφουν τα διάσημα, αφαιρουμένων τούτων εν αρνήσει των αναγκαστικώς. 3.Μετά τον θάνατο των τετιμημένων τα διάσημα φυλάσσονται υπό των κληρονόμων τούτων (προηγουμένων εις το δικαίωμα τούτο εκείνων οίτινες συνεβίουν μετά του θανόντος). Άρθρον 6 «1.Το Συμβούλιο Ταγμάτων Αριστείας αποτελείται από: -τον Υπηρεσιακό Γενικό Γραμματέα του Υπουργείου Εξωτερικών, ως Πρόεδρο, -από δύο Έλληνες πολίτες, οι οποίοι κατέχουν το βαθμό του Μεγαλόσταυρου του Τάγματος της Τιμής ή του Τάγματος του Φοίνικος, οι οποίοι ορίζονται από τον Υπουργό Εξωτερικών, -τον Πρόεδρο του Νομικού Συμβουλίου του Κράτους, -ένα μέλος της Ακαδημίας Αθηνών, που ορίζεται από τον Πρόεδρό της, -έναν ανώτατο αξιωματικό που υπηρετεί στο Γενικό Επιτελείο Εθνικής Άμυνας, ο οποίος ορίζεται από τον Υπουργό Εθνικής Άμυνας εκ περιτροπής από καθέναν από τους τρείς κλάδους των Ενόπλων Δυνάμεων και -έναν ανώτατο ή ανώτερο υπάλληλο που υπηρετεί στην Προεδρία της Δημοκρατίας, ο οποίος ορίζεται από τον Πρόεδρο της Δημοκρατίας. Τα μέλη του Συμβουλίου Ταγμάτων Αριστείας με τους αναπληρωτές τους διορίζονται με απόφαση του Υπουργού Εξωτερικών με διετή θητεία. Στις συνεδριάσεις του Συμβουλίου μετέχει, ως εισηγητής, άνευ ψήφου και ο προϊστάμενος της Διεύθυνσης Εθιμοτυπίας του Υπουργείου Εξωτερικών και, εάν αυτός κωλύεται, ο νόμιμος αναπληρωτής του. (Μετά τη σελ. 94(γ) Σελ. 95(δ) Τεύχος     Σελ.       Νομοθεσία Υπουργείου Εξωτερικών 40.Α.α.93α Χρέη γραμματέα εκτελεί διπλωματικός υπάλληλος της Διεύθυνσης Εθιμοτυπίας, που ορίζεται από τον προϊστάμενό της. 2.Το Συμβούλιο συνέρχεται τουλάχιστον μία φορά το έτος συγκαλούμενο από τον Υπουργό Εξωτερικών. Το Συμβούλιο έχει απαρτία όταν παρίστανται τουλάχιστον πέντε από τα μέλη του, μεταξύ των οποίων περιλαμβάνεται απαραίτητα και εκείνο που εκτελεί χρέη προέδρου. Σε περίπτωση ισοψηφίας υπερισχύει η ψήφος του Προέδρου. 3.Το Συμβούλιο: α)γνωμοδοτεί σχετικά με προτάσεις του Υπουργού Εξωτερικών για την ένταξη ελλήνων πολιτών σε Τάγμα Αριστείας και την απονομή των οικείων διασήμων έως και το βαθμό του Ανωτέρου Ταξιάρχη εκάστου Τάγματος. Πρόταση για αναβάθμιση της διακρίσεως εισάγεται μόνο μετά την πάροδο τριετίας από την τελευταία απονομή, εκτός εάν ο προτεινόμενος παρουσίασε στο μεταξύ εξαιρετική προσφορά που να δικαιολογεί την προαγωγή του, β)αποφασίζει την έκπτωση και στέρηση του δικαιώματος να φέρει μέλος Τάγματος Αριστείας τα απονεμηθέντα διάσημα, στις περιπτώσεις του άρθρου 5 παρ. 2, γ)εποπτεύει την τήρηση των μητρώων των Ταγμάτων Αριστείας και τα θεωρεί τουλάχιστον μία φορά το χρόνο». Το άρθρ. 6 που είχε τροποποιηθεί με το άρθρο μόνο Νόμ. 795/1978 (ΦΕΚ Α΄ 118), το άρθρο μόνο Νόμ. 1298/1982 (ΦΕΚ Α΄ 128) και το άρθρ. 13 Νόμ. 1320/1983 (ΦΕΚ Α΄ 6), αντικαταστάθηκε και πάλι ως άνω από την παρ. 3 άρθρ. 4 Νόμ. 2993/22-26 Μαρτ. 2002 (ΦΕΚ Α΄ 58), κατωτ. αριθ. 144. Άρθρο 7 Καταργείται το Ν.Δ. 179/1973 «περί Ταγμάτων Αριστείας» ως και πάσα διάταξις της κειμένης νομοθεσίας, αντικειμένη εις τον παρόντα Νόμον.